Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: 2006 júniusában az állampolgári jogok országgyûlési biztosáról szóló 1993. évi LIX. törvény (Obtv.) 16. §-a alapján
Paragraph Index: 379

178. sz. alatti, a Hunyadi János Általános Iskolához tartozó, de a székhelytõl kb. 1 km-re található ún. „kisiskolát” közegészségügyi szempontból kifogásolta. A szakvéleményre hivatkozással a szõdi önkormányzat képviselõ-testülete a „kisiskola” bezárásáról döntött. A férõhely csökkenése következtében 28 csörögi, többségükben roma származású tanuló 2006/2007-es tanévi elhelyezése vált bizonytalanná. Dugántsi Ildikó volt csörögi polgármester asszony 2006. április 13-án a csörögi önkormányzat hivatalos helyiségében tartott megbeszélésrõl készült jegyzõkönyvbeli állítása szerint a 2005/2006-os tanévben 224 iskoláskorú csörögi gyerekbõl 84 járt Szõdre, a többiek Vácra, illetve egyéb környékbeli intézményekbe. A Szõdre járó gyerekek 97%-a roma származású volt. A cigány kisebbségi önkormányzat elnökének és elnökhelyettesének panaszáról 2006. március 22-én készült jegyzõkönyv azt az állítást tartalmazta, hogy 2005. március elején a szõdi SZMK határozatot hozott arról, hogy cigány gyermekek ne járhassanak az iskolába és ezzel összefüggésben aláírást is gyûjtöttek. Problémák merültek fel Vác vonatkozásában is: a volt csörögi polgármester asszony állítása szerint Vác a Dunakanyar Többcélú Önkormányzati Kistérségi Társulás keretein belül vállalta Csöröggel az intézményi társulás mûködtetését, mégsem volt hajlandó szabályos társulási megállapodást kötni, csak egyedi megállapodások alapján fogadta (és ismereteink szerint továbbra is csak így fogadja) a csörögi gyermekeket. A 2006. április 13-ai jegyzõkönyv 4. oldalán Dugántsi Ildikó polgármester asszony kijelentette: „Nem szeretik az iskolák a cigány gyermekeket. Megfogalmazódott Vác részérõl, hogy miért okozunk mi gondot azzal, hogy leváltunk Szõdrõl.” Az addig rendelkezésemre bocsátott dokumentumok nem voltak elégségesek annak eldöntésére, hogy diszkrimináció történt-e. Ezért az Obtv. 18. §-a alapján további tájékoztatást és újabb dokumentumok megküldését (az említett SZMK határozat, illetve aláírási ív) kértem a Közigazgatási Hivataltól a diákok számszerû megoszlásával, az elhelyezés körülményeivel, a kiválasztás (ki tanulhat továbbra is Szõdön, és ki nem) szempontjaival kapcsolatban. Felkértem továbbá a Közigazgatási Hivatal vezetõjét, hogy keresse meg a csörögi polgármester asszonyt, valamint a csörögi cigány kisebbségi önkormányzatot (továbbiakban: CKÖ), hogy nyilatkozzanak: milyen bizonyítékuk van a jegyzõkönyvekbõl idézett állításuk alátámasztására. A Hivatal augusztus végén az alábbiakról tájékoztatott: a csörögi CKÖ nem válaszolt megkeresésükre. A szõdi polgármester mellékelten megküldte a Szülõi Munkaközösség 2005. március 9-i ülésérõl készült jegyzõkönyvet, valamint arról tájékoztatott, hogy az SZMK nem hozott olyan határozatot, hogy cigány gyermekek ne járhassanak a szõdi iskolába és ezzel kapcsolatban aláírásgyûjtés sem történt. A jegyzõkönyvbõl kiderül, hogy folyamatos gondot jelent a csörögi gyermekek két település közti utaztatása. A menetrend szerinti buszjáratokon a csörögi gyermekek nem megfelelõen viselkednek, zavarják a falu lakosságát. A szülõk panaszkodnak, hogy az alkalmazott kísérõk ellenére sem sikerül rendet biztosítani, pofon is elcsattant már a buszon. Arra nézve fogalmazódik meg javaslat, hogy az órák és a szünetek idejének módosításával a csörögi gyerekek korábbi busszal térjenek Csörögre vissza. 2007/67/II. szám Az akkori csörögi polgármester asszony válaszából kiderült: a „kisiskolát” nem zárták be, és egy harmadikos és egy hatodikos osztály ott kezdi a 2006/2007-es tanévet. Vác vonatkozásában leírta, hogy a város a csörögi tanulók fogadását attól tette függõvé, hogy Csörög hajlandó-e a területén lévõ, váci tulajdonú, környezetszennyezõ hulladéklerakó mûködését további évekig elviselni. Az ezt bizonyító, a váci polgármester által írt levelet mellékleten megküldte. A helyzet változása miatt további információkra volt szükség, amit a szõdi és a csörögi polgármesterek közvetlen megkeresésével szereztem be. A vizsgálat módszerei A vizsgálat során bekértem a releváns önkormányzati határozatokat, a tárgyban született jegyzõkönyveket; az ÁNTSZ szakvéleményét a „kisiskola” közegészségügyi állapotáról, a Magyar Államkincstár kimutatását Szõd község 2006-ra igényelt oktatási normatíváiról, levélben kerestem fel a Pest Megyei Közigazgatási Hivatalt, a szõdi és a csörögi önkormányzatot; munkatársam személyesen beszélt a térség régiós koordinátorával: Billus Danielával, telefonon beszélt a szõdi iskola igazgatójával: Günther Miklósnéval, a régi és az új csörögi polgármesterrel: Dugántsi Ildikóval és Hegedûsné Kripák Ildikóval, a szõdi polgármesterrel: Hertel Lászlóval, és Krémer András oktatásügyi közvetítõvel, aki a nyár során mediált a felek között. A vizsgálat által megállapított tények A szõdi és a csörögi gyerekek egy részének oktatása a 2006/2007-es tanévben továbbra is a Hunyadi János Általános Iskola két épületében folyik: az Ady Endre úti székhelyre járnak az elsõs, másodikos, negyedikes, ötödikes, hetedikes és nyolcadikos szõdi és csörögi gyerekek. Ezeken az évfolyamokon a gyermeklétszám lehetõvé tette, hogy csak egy osztály induljon. A harmadikos és hatodikos gyermeklétszám miatt az osztályok összevonása nem volt lehetséges, továbbra is két osztály van ezeken az évfolyamokon. Ezt a két, eddigi vegyes, szõdi és csörögi gyerekekbõl álló osztályt azonban átszervezték: az egyik harmadikba és hatodikba csak csörögi, a másik harmadikba és hatodikba csak szõdi gyerekek kerültek. A rendelkezésünkre álló adatok szerint a „kisiskolába” áthelyezett 3. és 6. osztályokban kizárólag csörögi cigány gyermekek tanulnak. A csörögi roma gyermekekbõl álló harmadik és hatodik osztály a Dózsa Györgyi úti ún. „kisiskolában”, míg a szõdi harmadik és hatodik osztály az Ady Endre úti székhelyen kezdte meg az idei tanévet. A „kisiskola” állapotáról az ÁNTSZ, 2005. május 17-ei vizsgálata alapján kimondta: „az iskola további biztonságos mûködéséért közegészségügyi szempontból felelõsséget vállalni nem áll módunkban.” A szõdi polgármester tájékoztatása szerint az iskolában az ÁNTSZ vizsgálat óta csupán meszelésre került sor 2006 nyarán. Az új osztálybontás döntésével kapcsolatban ellentmondó állítások állnak rendelkezésünkre: a volt csörögi polgármester asszony szerint Szõd a döntésrõl sem a csörögi képviselõ testületet, sem az érintett szülõket nem tájékoztatta. A szõdi iskola igazgatójának állítása szerint a döntést a két önkormányzat hozta, õ csak végrehajtotta azt; a szõdi szülõket õ tájékoztatta, a csörögieket a csörögi önkormányzat vállalta magára. A nevelõtestület pedig tudomásul vette a döntést. A szõdi polgármester szerint mindenki megkapta a szükséges tájékoztatást. A döntés indokául a szõdi polgármester a következõket hozta fel: az elõzõ években komoly gondot okozott, hogy a csörögi gyerekek a tanítási nap végén hogyan tudnak hosszabb várakozási idõ nélkül hazautazni. Ezért a 3. és 6. osztályban a csörögi gyerekek órarendjét is úgy tervezte meg az iskola, hogy az összhangban legyen a buszközlekedéssel, hazautazáskor ne kelljen sokat várakozniuk. Helyzetük továbbá azért is elõnyösebb, mint a székhely szerinti iskolában tanuló diákoknak, mert nem kell az ebéd miatt másik intézménybe menniük. Az Ady Endre úti épületbe járó csörögi gyerekek az ebédeltetés miatt, ami a „kisiskolában” történik, csak egy késõbbi járattal tudnak hazamenni, a busz indulásáig részükre a pedagógusi felügyeletet az intézménynek kell biztosítania. A szõdi polgármester levelében hangsúlyozta, hogy csupán átmeneti szükségmegoldásról van szó, a jövõ évre nézve megkezdték a tárgyalásokat Váccal arról, hogy a váci közoktatási intézmények fogadják a csörögi gyermekeket. A vizsgálat folyamán az is kiderült, hogy Szõd képességkibontakoztató és integrációs normatívát is igényel a két településrõl az iskolába járó halmozottan hátrányos helyzetû diákok után. A Magyar Államkincstár (MÁK) tájékoztatása szerint a 2006/2007. tanévre 30 gyermek után igényeltek képességkibontakoztató, és 40 fõ után integrációs normatívát. A szõdi iskola igazgató asszonyának tájékoztatása szerint megigényelték a normatívát a jelenleg a „kisiskolában” tanuló 28 csörögi gyermek után is, de ez azért történt, mert az igényléskor még nem lehetett tudni a képviselõ-testület osztálybontó határozatáról. Év végén lehetõség van a korrekcióra, és szándékuk szerint a 28 fõ után járó normatívát a Szõdi Önkormányzat vissza fogja fizetni. 2007/67/II. szám A vizsgálat által megállapított jogsértések

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes